CELEX: 32009R0203
Language: lt
Date: 2009-03-16 00:00:00
Title: 2009 m. kovo 16 d. Komisijos reglamentas (EB) Nr. 203/2009, iš dalies keičiantis Reglamentą (EB) Nr. 1137/2007 dėl pašarų priedo Bacillus subtilis (O35) naudojimo pašaruose, kuriuose yra dekoginato, narazino ir (arba) nikarbazino (Tekstas svarbus EEE)

17.3.2009   
            
            
               LT
            
            
               Europos Sąjungos oficialusis leidinys
            
            
               L 71/11
            
         
      KOMISIJOS REGLAMENTAS (EB) Nr. 203/2009
   2009 m. kovo 16 d.
   iš dalies keičiantis Reglamentą (EB) Nr. 1137/2007 dėl pašarų priedo Bacillus subtilis (O35) naudojimo pašaruose, kuriuose yra dekoginato, narazino ir (arba) nikarbazino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatyta tokio leidimo suteikimo pagrindas bei tvarka.
            
         
               (2)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti priedą.
            
         
               (3)
            
            
               Komisijos reglamentu (EB) Nr. 1137/2007 (2) dešimčiai metų suteiktas leidimas naudoti mikroorganizmo preparatą Bacillus subtilis DSM 17299 (O35) mėsiniams viščiukams. .
            
         
               (4)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas pakeisti šio preparato leidimą, kad preparatą būtų galima naudoti mėsinių viščiukų pašaruose, kuriuose yra kokcidiostatų – dekoginato, narazino ir (arba) nikarbazino. Kartu su prašymu pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (5)
            
            
               Tarnyba 2008 m. spalio 22 d. nuomonėje padarė išvadą, kad priedo Bacillus subtilis DSM 17299 (O35) suderinamumas su dekoginatu, narazinu ir (arba) nikarbazinu buvo patvirtintas (3).
            
         
               (6)
            
            
               Reglamento (EB) Nr. 1831/2003 5 straipsnyje nustatytų leidimo išdavimo sąlygos įvykdytos.
            
         
               (7)
            
            
               Todėl reikėtų atitinkamai iš dalies pakeisti Reglamentą (EB) Nr. 1137/2007.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1137/2007 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 16 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 256, 2007 10 2, p. 5.
   
      (3)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės nuomonė dėl mikroorganizmų produkto O35 (Bacillus subtilis) suderinamumo su dekoginatu, narazinu ir (arba) nikarbazinu. EMST leidinys (2008) 840, p. 1–7.
   
      PRIEDAS
      
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                     (Prekinis pavadinimas)
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Ne vyresni kaip
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     KSV/kg visaverčio pašaro, kurio drėgnis yra 12 %
                  
               
                     Zootechninių priedų kategorija. Funkcinė grupė: žarnyno floros stabilizatoriai.
                  
               
                     „4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Priedo sudėtis:
                                 
                                    Bacillus subtilis preparatas
                                 DSM 17299
                                 kurio sudėtyje yra mažiausiai 1,6 × 109 KSV/g priedo
                              
                           
                                  
                              
                              
                                 Veikliosios medžiagos apibūdinimas:
                                 
                                    Bacillus subtilis DSM 17299 sporų koncentratas
                              
                           
                                  
                              
                              
                                 Analizės metodas (1):
                                 Skaičiavimas taikant paskleidimo ant plokštelės metodą ir naudojant triptono sojos agarą iš anksto karščiu apdorojus pašaro ėminius
                              
                           
                  
                     Mėsiniai viščiukai
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                              
                           
                                 2.
                              
                              
                                 Gali būti naudojamas gyvūnų pašaruose, kurių sudėtyje yra leidžiamų kokcidiostatų: diklazurilo, halofuginono, robenidino, dekoginato, narazino ir (arba) nikarbazino.
                              
                           
                  
                     2017 m. spalio 22 d.
                  
               
      
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives“